Newman skrev sangen sammen med låtskriverkompisene Ed Drewett, Adam Argyle og Iain James. Sistnevnte skrev også Eurovision-vinneren fra 2011, «Running Scared» med Ell & Nikki fra Aserbajdsjan. Inspirasjonen til sangen fikk de etter å ha sett en dokumentar om en dykker i Nordsjøen som ble reddet etter å ha kommet bort fra resten av dykkerlaget sitt. «Det fikk oss til å tenke over hva du kan være villig til å gjøre for andre mennesker», sa Newman i et intervju med BBC.